b'\n_START_ARTICLE_\nFortuna D\xc3\xbcsseldorf\n_START_PARAGRAPH_\nD\xc3\xbcsseldorfer Turn- und Sportverein Fortuna 1895 e.V. ali na kratko Fortuna D\xc3\xbcsseldorf je nem\xc5\xa1ki nogometni klub iz mesta D\xc3\xbcsseldorf. Ustanovljen je bil 5. maja 1895 in trenutno igra v 2. Bundesligi, z za\xc4\x8detkom sezone 2018/19 pa bo igral v Bundesligi._NEWLINE_Fortuna D\xc3\xbcsseldorf z doma\xc4\x8dih prvenstev dr\xc5\xbei en naslov prvaka (1933) in en naslov podprvaka (1936) nem\xc5\xa1kega prvenstva (predhodnika Bundeslige), en naslov prvaka zahodnega nem\xc5\xa1kega prvenstva (1931), 5 naslovov prvaka Berg Mark Lige (1927, 1929, 1931, 1933, 1947), 5 naslovov prvaka Gaulige Niederrhein (1936, 1937, 1938, 1939, 1940), en naslov prvaka 2. Bundeslige (1989), en naslov prvaka zahodne regionalne lige (1966), en naslov prvaka Oberlige Nordrhein (1994), 2 naslova prvaka (1979, 1980) in 5 naslovov podprvaka (1937, 1957, 1958, 1962, 1978) Nem\xc5\xa1kega Pokala ter 5 naslovov prvaka Pokala Zahodne Nem\xc4\x8dije (1956, 1957, 1958, 1962, 1971). Z evropskih tekmovanj pa so vidnej\xc5\xa1i uspehi Fortune D\xc3\xbcsseldorf doseg finala Evropskega pokala pokalnih zmagovalcev leta 1979, trikratni naslov prvaka Pokala Intertoto (1967, 1984, 1986), naslov prvaka \xc5\x81\xc3\xb3d\xc5\xba Turnirja (1996) in naslov prvaka Pokala Ciudad de Palma (1989)._NEWLINE_Doma\xc4\x8di stadion Fortune D\xc3\xbcsseldorf je Esprit Arena, ki sprejme 54.600 gledalcev. Barvi dresov sta bela in rde\xc4\x8da. Nadimek nogometa\xc5\xa1ev pa je Flingeraner.'